हरेक दुई महीनामा थपघट हुने ब्यांकको ब्याजदरका कारण व्यवसाय गर्न समस्या परेको बताउने गोल्छा भन्छन्, “मुलुकमा राजनीतिक संक्रमणकाल सकिएको भनेर हामीले विदेशी लगानीकर्ता बोलाउँछौं, तर उनीहरूको चासो पनि ब्याजदरमै गएर ठोक्किन थालेको छ ।” खासगरी जलविद्युत् जस्ता निश्चित अवधि पछि मात्र आम्दानी हुने परियोजनामा लगानी गर्न अनियन्त्रित ब्याजदर सबैभन्दा ठूलो बाधक बन्न थालेको गोल्छाको भनाइ छ ।
